Bersaas gikk på Skeisvang videregående skole. Hun har vært lokallagsleder i Haugalandet AUF, fylkessekretær i AUF i Rogaland, nestleder i AUF i Rogaland og medlem av landsstyret, politisk rådgiver for AUF sentralt og AUFs representant i Nasjonal støttegruppe etter 22. juli-hendelsene. Hun overlevde terroraksjonen på Utøya 22. juli 2011. Hun har tidligere vært med i styret til Norsk Bane. Bersaas har studert samfunnsgeografi ved Universitetet i Oslo. Hun har tidligere jobbet som organisasjonsrådgiver i Miljøagentene.